***Даранчук Алена Францаўна, настаўнік беларускай мовы і літаратуры вышэйшай катэгорыі***

***ДзУА “Капцёўская сярэдняя школа”***

**Візуалізацыя вучэбнага матэрыялу як сродак актывізацыі пазнавальнай дзейнасці вучняў на ўроках беларускай мовы і літаратуры** **(па ТРКМ)**

У адпаведнасці з Канцэпцыяй мадэрнізацыі адукацыі школа павінна фарміраваць агульную сістэму ўніверсальных ведаў, уменняў, навыкаў, а таксама вопыт самастойнай дзейнасці і асабістай адказнасці навучэнцаў, што і вызначае сучасны стан якасці зместу адукацыі. Тэхналогія развіцця крытычнага мыслення (ТРКМ) дапамагае развіваць увагу вучняў і іх інтэлект, вучыць авалодваць спосабамі атрымання інфармацыі, фарміраваць навыкі, якія спатрэбяцца для набыцця адукацыі на працягу іх далейшага жыцця.

Пераважная большасць сучасных дзяцей паводле вядучага каналу ўспрыняцця інфармацыі – візуалы, а гэта значыць, што выкарыстанне нагляднасці дазваляе павысіць эфектыўнасць урока на 30%. Да таго ж, псіхолагамі даказана, што вучань трывала засвоіць матэрыял, калі ўбачыць, пачуе, “пакратае”, калі сам нешта ўзновіць (запіша, намалюе), прыменіць на практыцы, г. зн. уключэнне ўсіх відаў памяці: зрокавай, слыхавой, маторнай, асацыятыўнай. Менавіта гэтыя працэсы адбываюцца пры выкарыстанні прыёмаў тэхналогіі развіцця крытычнага мыслення, яквя прадугледжвае дастаткова шырокі выбар графічных матэрыялаў. Візуальная інфармацыя дапамагае глыбокаму разуменню і засваенню вывучаемага матэрыялу, стымулюе яго ўспрыманне.

Настаўнік не праваднік інфармацыі, а партнёр у вучэбным працэсе; вучань не спажывец гатовых ведаў, а актыўны ўдзельнік працэсу навучання, часта ў рэжыме ўзаеманавучання. Таму для дасягнення пастаўленых задач на ўроках неабходна арганізаваць разумовую дзейнасць, накіраваную на дзейснае атрыманне новых ведаў у працэсе выканання вучэбных задач.

У ТРКМ значнае месца адводзіцца іменна візуальным формам арганізацыі матэрыялу. Гэтыя формы прымяняюцца як творчая рэфлексія, але не толькі. З дапамогай прыёмаў ТРКМ вучні спрабуюць сістэматызаваць матэрыял, выказваюць свае ідэі, візуалізіруючы іх. Многія прыёмы працуюць на стадыі асэнсавання, а некаторыя могуць стаць вядучай стратэгіяй урока.

Прыёмаў візуалізацыі матэрыялу  ў ТРКМ даволі многа, і яны даюць станоўчыя вынікі.

Часцей за ўсё ў школьнікаў узнікаюць цяжкасці ва ўспрыняцці інфармацыі, у вызначэнні сувязі паміж асобнымі аб’ектамі. Фарміраваць гэтыя кампетэнцыі дапагае прыём “Кластэр”, які з’яўляецца аптымальнай формай арганізацыі вучэбнага матэрыялу па любой тэме любога прадмета. Кластэр– гэта  адзін са спосабаў графічнай арганізацыі матэрыялу, нейкая структура, кожная клетачка якой – пэўная інфармацыя. Прасцей кажучы, гэта блокі вылучанай інфармацыі. Выдзяляюцца сэнсавыя адзінкі тэкста або тэмы, графічна афармляюцца ў выглядзе гронкі з абавязковымвызначэннем прычынна-выніковых сувязяў. Кластэр можна выкарыстоўваць на стадыі выкліку, калі мы сістэматызіруем інфармацыю да знаёмства з новым матэрыялам у выглядзе пытанняў ці загалоўкаў сэнсавых блокаў. Напрыклад, пры вывучэнні тэмы “ Дзеяслоў” мы прапануем вучням вызначыць напрамкі, па якіх мы будзем разглядаць гэту тэму (гэтыя напрамкі на першапачатковым этапе можа прапанаваць і сам настаўнік). Такім чынам, вучні выходзяць на ўласнае мэтавызначэнне. Мы размяшчаем гэтыя загалоўкі сэнсавых блокаў вакол асноўнай тэмы, гэта выглядае так:

Агульнае значэнне   Марфал. прыметы

Дзеяслоў

Сінтакс. функцыя Роля ў тэксце

Працягваецца работа з дадзеным прыёмам на стадыі асэнсавання: вучням прапануецца тэкст, у выніку работы з якім у кластэр уносяцца   дапаўненні.

Але практыка паказала, што дадзены прыём мэтазгодна прымяняць на стадыі рэфлексіі. Гэта апошняя схема, якая застанецца ў памяці вучня, таму ў кластэр патрэбна заносіць толькі правільную інфармацыю. З гэтай схемай таксама можна будзе працаваць далей: дапоўніць на наступных уроках, скласці па ёй лінгвістычнае паведамленне і інш. Такі від мае кластэр па заключным уроку па тэме “ Дзеяслоў”.

Марфал. прыметы Агульнае значэнне

Спражэнне

Неазначальная форма                                                                                                   Зваротнавсць                                                       ***Дзеяслоў***

                                           Сінтакс. функцыя

Выказнік

            Роля ў  сказе

Пераходны/непераходны

Правапіс

                                          Не(ня) з дзеясловам

 Са складаннем кластэра вучні лёгка спраўляюцца. Не ўзнікае праблем, калі настаўнік хоць адзін раз пакажа ход сваіх разважанняў і высноў на дошцы. Праца можа весціся індывідуальна, у парах і групах, па ўсёй тэме або па асобных яе блоках, але патрэбна абавязкова прапанаваць вучням агучыць свае напрацоўкі. Пры гэтым зусім няма патрэбы імкнуцца да адзінага ўзору запісу матэрыялу: кожны можа выразіць сваё індывідуальнае бачанне праблемы (мае вучні складаюць кластэры ў выглядзе сонейка, галактыкі, кветкі, гронкі і г. д.) Можна толькі прапанаваць вучням пашырыць адну або некалькі “гронак”, растлумачыць узаемасувязь паміж імі.

Аналіз кластэра дазваляе вызначыць, што вучань запомніў з вывучанага матэрыялу, ці валодае сістэмным мысленнем, умее вызначаць прычынна-выніковыя сувязі. У якасці крытэрыяў па ацэньванні кластэра могуць быць вызначаны наступныя паказчыкі: дакладнасць устаноўленых сувязей, шырыня ахопу матэрыялу, хуткасць выканання.

Адной з форм успрымання і перапрацоўкі атрыманай інфармацыі з’яўляецца табліца. Уменне арганізаваць тэкставую інфармацыю ў табліцы сведчыць пра больш высокі ўзровень работы з інфармацыяй, чым проста чытанне. Таму ў ТРКМ выкарыстоўваецца вялікая колькасць розных табліц, запаўненне якіх дазваляе вучню ўбачыць і занатаваць у таблічнай форме структуру вывучаемага на ўроку тэкста.

Праца з тэкстам (у дадзеным выпадку – з параграфам падручніка ці іншым матэрыялам на лінгвістычную тэму, які прапануе настаўнік) – важны этап у вывучэнні мовы, і гэтаму школьнікаў патрэбна вучыць. Для гэтага на стадыі асэнсавання выкарыстоўваецца **прыём Інсерт, у аснове якога – маркіроўка тэксту значкамі па меры яго вывучэння. У час чытання тэксту вучням прапануецца рабіць на палях паметкі, пасля гэтага запоўніць табліцу, у якой значкі будуць загалоўкамі граф**. У табліцу тэзісна заносяцца звесткі з тэксту, а для гэтага патрэбна яшчэ раз звярнуцца да прачытанага, што забяспечвае ўдумлівае, уважлівае яго прачытанне. Пры традыцыйным навучанні школьнікі часта прапускаюцьнезразумелае, і таму многае застаецца “за кадрам”, а выстаўленне на палях, напрыклад, пытальніка, стымулюе да пошуку адказу на пытанне, прымушае звярнуцца па тлумачэнне да настаўніка, а ў час дамашняй падрыхтоўкі – да адпаведнай літаратуры. Далей можна арганізаваць абмеркаванне запісаў.Цяжкасці ўзнікаюць, калі вучні пачынаюць запаўняць табліцу. Часцей за ўсё дзеці не ўмеюць выбіраць мінімум патрэбнай інфармацыі, яны імкнуцца перапісаць у табліцу ўсё, што адзначылі, поўнымі сказамі і нават абзацамі. Я вучу іх рабіць гэта правільна, г.зн. выпісваць найбольш значныя фразы, асобныя словы, якія характарызуюць з’яву або факт.

|  |  |  |
| --- | --- | --- |
| + ведаў(ла) | ! (новая інфармацыя) | ? (хачу даведацца болей) |
|  |  |  |

Важна выбраць тэмп і аб’ём, які падыходзіць вучням канкрэтнага класа. Часцей за ўсё нельга даваць усім аднолькавы аб’ём задання. Напрыклад, калі дзіця добра чытае, умее арыентавацца ў тэксце – яно робіць паметкі на палях і запаўняе ўсю табліцу цалкам. Іншы можа чытаць, рабіць паметкі і запаўняць толькі першую графу табліцы або запісаць пытанні да тэксту. Трэці вучань атрымлівае мінімум інфармацыі – толькі чытанне падручніка або скарочаны тэкст (настаўнік карэкціруе тэкст такім чынам, каб не згубілася галоўная думка) і паметкі на палях.

Вельмі важна навучыцца ствараць сітуацыі, якія правацыруюць вучняў задаваць пытанні. Пытанні – гэта прыкмета таго, што дзеці ўключыліся ў працэс, ім цікава, у іх ёсць жаданне даведацца больш, прадэманстраваць сваю зацікаўленасць. Пытанні – асноўная сіла, якая развівае мысленне, толькі тыя вучні, якія задаюць пытанні, па-сапраўднаму думаюць і імкнуцца да ведаў. **З мэтай візуалізацыі матэрыялу на ўроках выкарыстоўваецца прыём “Табліца “тонкіх” і “тоўстых” пытанняў”**, які паспяхова прымяняецца на любым этапе ўрока. Калі мы карыстаемся гэтым прыёмам на стадыі выкліку, то гэта будуць пытанні, на якія вучні хацелі б атрымаць адказы пры вывучэнні тэмы. На стадыі асэнсавання прыём служыць для актыўнай фіксацыі пытанняў у ходзе чытання або слухання; на стадыі рэфлексіі – для дэманстрацыі разумення вывучанага матэрыялу. У ходзе працы з табліцай у левую калонку запісваюцца пытанні, якія патрабуюць простага, аднаскладовага адказу (Ці згодны вы, што дзеяслоў не скланяецца? Якую часціну мовы мы называем лічэбнікам?), а ў правую – якія патрабуюць падрабязнага,  разгорнутага адказу (У чым адрозненне дзеепрыметніка і прыметніка? Растлумачце, чаму адны злучнікі называюцца злучальнымі, а другія – падпарадкавальнымі?).

|  |  |
| --- | --- |
| “Тонкія” пытанні | “Тоўстыя” пытанні |
| Які? | Што, калі...? |
| Калі? | Растлумачце, чаму... |
| Ці згодны вы? | Чаму вы думаеце...? |
| Будзе...? | Чаму вы лічыце...? |
| Ці магчыма? | У чым адрозненне...? |

Пытанні запісваюцца ў табліцу, якая можа стаць асновай для абмеркавання, даследавання, лінгвістычнага паведамлення, дапаможа арганізаваць узаемаапытванне паміж вучнямі, яе можна выкарыстаць для ўступнай гутаркі па вывучаемай тэме, у якасці дамашняга задання. Самастойна сфармуляваныя пытанні па змесце лінгвістычнага або мастацкага тэксту з’яўляюцца яскравым спосабам дыягностыкі ведаў вучня па пэўным матэрыяле.

Для самастойнага асэнсавання зместу тэкста, аналізу і адбору матэрыялу выкарыстоўваецца прыём**“Зводная табліца”**, якая дазвадяе за кароткі час асвоіць значную колькасць матэрыялу і дапамагае вучням сістэматызаваць свае веды, праводзіць паралелі паміж рознымі з’явамі і паняццямі. Скласці такую  табліцу вельмі проста. Сярэдняя калонка называецца “Лініі параўнання”, тут будуць пералічаны катэгорыі, па якім будзе арганізавана параўнанне. У калонкі з абодвух бакоў ад “Ліній параўнання” ўносіцца інфармацыя, якая  з’яўляецца аб’ектам параўнання. Для запаўнення табліцы школьнікі могуць выкарыстоўваць  матэрыял падручніка, вывады, зробленыя на папярэдніх уроках. Важна і тое, што па меры вывучэння новага матэрыялу “Зводная табліца” можа дапаўняцца, карэкціравацца.

Напрыклад, пры вывучэнні тэмы “Асобыя формы дзеяслова” на заключным уроку табліца выглядае прыблізна так:

|  |  |  |
| --- | --- | --- |
| Дзеепрыметнік | Лініі параўнання | Дзеепрыслоўе |
|  | Адносіцца да... |  |
|  | Абазначае |  |
|  | У сказе бывае |  |
|  | Дапасуецца да... |  |
|  | Мае суфіксы |  |

Асноўны сэнс выкарыстання прыёма “Зводная табліца” ў ТРКМ заключаецца ў тым, што “лініі параўнання”, г. зн. характарыстыкі, па якіх вучні параўноўваюць розныя з’явы, аб’екты і інш., фармуліруюць самі школьнікі. Для таго, каб “ліній параўнання” не было многа, можна прапанаваць наступны спосаб: вывесці на дошку ўсе меркаванні вучняў адносна “ліній”, а затым папрасіць іх вызначыць найбольш значныя. “Значнасць” неабходна аргументаваць. Такім чынам можна пазбегнуць лішкаў. І зробяць гэта самі вучні. Катэгорыі параўнання можна выдзяляць як да чытання тэксту, так і пасля яго прачытання. Яны могуць быць сфармуляваныя як у форме паняццяў, так і ў форме ключавых слоў, а таксама ў любой іншай форме: малюнкі, пытанні, цытаты і г. д. Па заканчэнні работы з табліцай вучні прэзентуюць вынікі сваёй працы.

Яшчэ адзін прыём, якія вучыць працаваць з тэкстам, -  “Канцэптуальная табліца”. Ён асабліва карысны, калі трэба параўнаць тры і больш аспекты або пытанні. Табліца будуецца такім чынам: па гарызанталі размяшчаецца тое, што трэба параўнаць, а па вертыкалі розныя рысы і ўласцівасці, па якіх гэтае параўнанне праводзіцца.

Правапіс канчаткаў назоўнікаў IIскланення ў месным склоне

|  |  |  |  |  |
| --- | --- | --- | --- | --- |
| Аснова | Асабовыя | | Неасабовыя | |
| Канчатак | Прыклад | Канчатак | Прыклад |
| Цвёрдая | **-е** | Аб браце, аб Максіме  **Але:** пры дзеду | **-е** | +Г,Х (чаргаванне)  На небе, у гаросе (г/с) |
| Зацвярдзелая | **-у** | Аб камандзіру | **-ы** | На сонцы, на карандашы |
| Маккая | **-ю** | Аб герою, пры вучню | **-і** | На кані, у жыцці |
| На Г,К,Х | **-у** | Аб пастуху | **-у** | (няма чаргавання)  У пяску, на азярку |

Таксама на ўроках я практыкую прыём **“Т-табліца”**, які дае найбольшы эфект, калі на ўроку вывучаецца два ці больш падобных аб’екта, а наша задача ўбачыць розніцу паміж гэтымі аб’ектамі. У цэнтры табліцы запісваюцца агульныя прыкметы, у бакавых калонках – тое, што аб’екты адрознівае. Напрыклад:

|  |  |  |
| --- | --- | --- |
| Прыметнік | Агульныя прыкметы | Дзеепрыметнік |
| Прадмета | Абазначаюць прымету | Паводле дзеяння |
| Якасны, адносны, прыналежны | Змяняюцца па родах ліках, склонах | Залежны і незалежны стан |
| Самаст. ч. мовы | Дапасуюцца да назоўніка | Дзеяслоўная форма |
| Чый? Чые? | Які? Якая? Якое? Якія? | Закончанае і незакончанае трыванне |
| Ступені параўнання | Поўная і кароткая форма | Цяперашні і прошлы час |
|  | Азначэнне і выказнік у сказе |  |

Яшчэ адна цікавая **форма візуальнай арганізацыі матэрыялу – стратэгія “Фішбоўн”**, якая ўяўляе сабой мадэль пастаноўкі і рашэння праблемы. З дапамогай дадзенай стратэгіі можна апісаць і вырашыць шэраг задач. Вучням падабаецца гэты прыём незвычайнасцю афармлення матэрыялу. Малюецца шкілет рыбіны. Вучні працуюць з інфармацыйным тэкстам (гэта можа быць правіла ў падручніку). У “галаве” рыбіны запісваецца галоўная праблема, затым на верхніх “костках” фіксуюцца прычыны, а на ніжніх – факты, якія сведчаць аб існаванні дадзенай праблемы, у “хвост” запісваецца вынік, зроблены ў ходзе назіранняў. Праца (нават даследаванне) можа праводзіцца індывідуальна і ў групах. Заключны этап работы – прэзентацыя запоўненай схемы і тлумачэнне ўстаноўленых узаемасувязей.

 Выкарыстанне прыёмаў візуалізацыі матэрыялу ТРКМ на ўроках беларускай мовы і літаратуры з’яляецца не мэтай, а сродкам актывізацыі пазнавальнай дзейнасці вучняў, пад час якой школьнік атрымлівае новыя веды. Такія веды будуць больш трывалымі, свядомымі, а г. зн., больш якаснымі. Як паказвае вопыт,  выкарыстанне на ўроках названых прыёмаў дазваляе паменшыць колькасць часу, які неабходна патраціць на тое, каб атрымаць “якасны адукацыйны прадукт”; дазваляе ўцягнуць у сур’ёзную аналітычную і практычную дзейнасць увесь клас, убачыць у дзеянні кожнага вучня. Вынікам такіх урокаў амаль заўсёды бывае сітуацыя поспеху, таму што праз сумесную дзейнасць настаўніка і вучняў дасягаюцца мэты ўрока, знікаюць канфліктные сітуацыі.

Прапанаваныя прыёмы ТРКМ маюць на ўвазе супрацоўніцтва настаўніка і вучняў, дзейнасны ўдзел самога вучня, стымулююць усведмленне вучнямі ўласных дзеянняў, дазваляюць вырашаць многія задачы курса беларускай мовы эфектыўна, займальна і ў рамках агульнаадукацыйных стандартаў, а таксама дапамагаюць стварыць на ўроку камфортныя ўмовы, якія здымаюць псіхалагічнае напружванне.

Прыёмы візуалізацыі матэрыялу па ТРКМ з’яўляюцца эфектыўным сродкам падрыхтоўкі да выпускных экзаменаў і здачы ЦТ.

ТРКМ з’яўляецца асабліва прыдатнай для настаўнікаў – філолагаў: знешне яна набліжана да традыцыйнай методыкі выкладання беларускай мовы і літаратуры ў агульнаадукацыйнай школе, патрабуецца нязначны час на падрыхтоўку заняткаў па ёй, яна эканомная па абсталяванні, накіравана на эфектыўную работу школьніка з тэкстам. З цягам часу выкарыстанне вышэйназваных прыёмаў становіцца нормай для вучняў, школьнікі іх прымяняюць і на другіх уроках.